നടക്കാനിറങ്ങിയ അച്ഛന് വഴിയില് വീണുമരിച്ചു മൃതദേഹത്തിനരികെ ഏങ്ങിക്കരഞ്ഞ് ഇരട്ടക്കുട്ടികള് കഴിഞ്ഞത് മൂന്നു മണിക്കൂര് കൊച്ചി: പുലര്ച്ചെ മക്കളുമൊത്ത് നടക്കാനിറങ്ങിയ യുവാവിനെ വഴിയില് വീണുമരിച്ച നിലയില് കണ്ടെത്തി. മൂന്നു വയസ്സുള്ള ഇരട്ടക്കുട്ടികള് അച്ഛന്റെ മൃതദേഹത്തിനരികെ മൂന്ന് മണിക്കൂറോളം കഴിഞ്ഞു. ചേന്ദമംഗലം വലിയ പഴമ്ബിള്ളിത്തുരുത്തിലെ മാന്ഗ്രൂവ് റിസോര്ട്ടില് താമസിക്കാനെത്തിയ യുവാവാണ് മരിച്ചത്. കലൂര് സ്വദേശി ജോര്ജിന്റെ ഏക മകന് ജിതിന് 29 ആണ് മരിച്ചത്. പുലര്ച്ചെ ഈ വഴി എത്തിയ പത്രവിതരണക്കാരനാണു സംഭവം ആദ്യം കണ്ടത്. മൂന്ന് വയസുള്ള ജിതിന്റെ ഇരട്ടക്കുട്ടികളായ ഏയ്ഡനും ആമ്ബര്ലിയും മൃതദേഹത്തിനടുത്തിരുന്നു ഏങ്ങിക്കരയുകയായിരുന്നു. പൊലീസെത്തിയാണ് മൃതദേഹം ആശുപത്രിയിലേക്ക് മാറ്റിയത്. ആറ് ദിവസം മുന്പാണ് വലിയ പഴമ്ബിള്ളിത്തുരുത്തിലെ മാന്ഗ്രൂവ് റിസോര്ട്ടില് താമസിക്കാന് എത്തിയത്. റഷ്യന് സ്വദേശിനിയായ ക്രിസ്റ്റീനയാണ് ജിതിന്റെ ഭാര്യ. ജോലി ആവശ്യത്തിനായി ബെംഗളരൂവിലാണ് ക്രിസ്റ്റീന. ജിതിന്റെ അച്ഛന് വിദേശത്താണ്. മാതാവ് ലിസിമോള് ഇടപ്പള്ളി നോര്ത്ത് വില്ലേജ് ഓഫീസറാണ്. ഗോവയില് ബിസിനസ് ചെയ്തിരുന്ന ജിതിന് കോവിഡ് പ്രതിസന്ധിയെ തുടര്ന്നാണ് നാട്ടിലെത്തിയത്. കലൂരില് സ്വന്തമായി വീട് ഉണ്ടെങ്കിലും കുറച്ചുകാലമായി കാക്കനാടുള്ള വാടകവീട്ടിലാണു താമസം. അവിടെ അറ്റകുറ്റപ്പണി നടക്കുന്നതിനാലാണ് മക്കളോടൊത്ത് റിസോര്ട്ടിലെത്തിയത്. റിസോര്ട്ടില് നിന്ന് പുലര്ച്ചെ രണ്ടരയോടെ ജിതിന് മക്കളോടൊപ്പം മുറിയുടെ വാതില് തുറന്ന് പുറത്തേക്ക് ഇറങ്ങുന്നത് സിസിടിവി ദൃശ്യങ്ങളില് കാണാം. ഹൃദയാഘാതം മൂലമാണ് മരണമെന്നാണ് പ്രാഥമിക നിഗമനം. ഇന്ന് പോസ്റ്റുമോര്ട്ടം നടത്തും.